ગુજરાતમાં કોંગ્રેસે લોકસભાની ચૂંટણીની તૈયારીઓ આરંભી છે. દરમિયાન રાજસ્થાન સહિત ચાર વિધાનસભાની ચૂંટણીમાં સત્તા મેળવવા કવાયત આરંભી છે. તાજેતરમાં પરપ્રાંતિય મુદ્દે અલ્પેશ ઠાકોરના નિવેદનથી વિવાદ સર્જાયો હતો. તેમજ પરપ્રાંતિય ઉપર હુમલાઓના બનાવો બન્યા હતા. જેથી કોંગ્રેસ અને અલ્પેશ ઠાકોરની છબી ખરડાઈ હતી. આ મુદ્દે ભાજપે પણ કોંગ્રેસને ઘેરવાના પ્રયાસ કર્યા હતા. ત્યારે કોંગ્રેસ હાઈકમાન્ડે અલ્પેશ ઠાકોર ઉપર વિશ્વાસ મુકીને રાજસ્થાન અને મધ્યપ્રદેશ વિધાનસભાની ચૂંટણીમાં મહત્વની જવાબદારી સોંપી છે. ચાર નેતાઓને અલગ-અલગ ઝોન અનુસાર જવાબદારીઓ સોંપવામાં આવી છે.